“นายก” สั่งทุกกระทรวงอัดฉีด “ของขวัญปีใหม่” มอบปชช. ชงเข้าครม.ปลายเดือนนี้
“นายก” สั่งทุกกระทรวงพิจารณามาตรการกระตุ้นเศรษฐกิจ-ช่วยเหลือประชาชน เพื่อเป็นของขวัญปีใหม่ปลายปี เสนอเข้าครม.ภายในปลายเดือนนี้
“นายก” สั่งทุกกระทรวงพิจารณามาตรการกระตุ้นเศรษฐกิจ-ช่วยเหลือประชาชน เพื่อเป็นของขวัญปีใหม่ปลายปี เสนอเข้าครม.ภายในปลายเดือนนี้
18 ต.ค. 2565

นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีข้อสั่งการในที่ประชุมคณะรัฐมนตรีถึงเรื่องของขวัญในช่วงเทศกาลปีใหม่ ว่า ให้กระทรวงต่างๆ ไปพิจารณาของขวัญที่จะมอบให้กับประชาชนในปลายปีนี้
ทั้งด้านการกระตุ้นเศรษฐกิจ โครงการช่วยเหลือประชาชน หรือมาตรการอื่นๆ ที่จะทำให้ประชาชนได้รับความสะดวกสบาย เช่น มาตรการลดค่าครองชีพ โดยให้เสนอเข้าที่ประชุมคณะรัฐมนตรีในเดือนพฤศจิกายนนี้ เพื่อให้กระทรวงการคลังไปพิจารณากรอบงบประมาณ ตามวินัยการเงินการคลังให้ถูกต้องตามกฎหมาย